Document ID: 32011D0395
Publication Date: 2011-07-01

Title and Content:
IZVEDBENI SKLEP KOMISIJE
z dne 1. julija 2011
o razveljavitvi Odločbe 2006/241/ES o nekaterih ukrepih zaščite v zvezi z nekaterimi proizvodi živalskega izvora, razen ribiških proizvodov, s poreklom z Madagaskarja
(notificirano pod dokumentarno številko C(2011) 4642)
(Besedilo velja za EGP)
(2011/395/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 22(6) Direktive,
ob upoštevanju naslednjega:
(1)
Odločba Komisije 2006/241/ES s 24. marca 2006 o nekaterih ukrepih zaščite v zvezi z nekaterimi proizvodi živalskega izvora, razen ribiških proizvodov, s poreklom z Madagaskarja (2) določa, da je državam članicam prepovedan uvoz proizvodov živalskega izvora, razen ribiških proizvodov, s poreklom z Madagaskarja.
(2)
Številni akti Unije urejajo uvoz proizvodov živalskega izvora, kot sta Direktiva Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (3), in Uredba (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (Uredba o živalskih stranskih proizvodih) (4).
(3)
Trenutna zakonodaja Unije o uvozu proizvodov živalskega izvora zagotavlja, da se z Madagaskarja v Unijo lahko uvozijo le proizvodi živalskega izvora, ki so v skladu z navedeno zakonodajo.
(4)
Zato Odločba 2006/241/ES ni več potrebna in jo je treba razveljaviti.
(5)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Odločba 2006/241/ES se razveljavi.
Člen 2
Ta sklep je naslovljen na države članice.
V Bruslju, 1. julija 2011

Classification:
Level 1 Topics: 100147
100149
100161
100157
Level 2 Topics: 100280
100254
100215
100193
100194
Level 3 Topics: 5424
2479
3584
614
2737
11
All Topics: 1729
2737
2771
3191
3579
3730